Legend of Aukelonnaiku. 103 



a ahiahia poeleele, hoi mai la, elua no wahi ia, he mau wahi aloiloi. I aku ka wahine: 

 "Kupanaha oe, po ka la ke hele, o na wahi ia iho la no ia." 



A hele hou o Aukelenuiaiku i ka lawaia, loaa hou ia ia ka apiki ma keia hele 

 ana. Ua pau loa kona kino i ke nahn ia, a o kona ai, ua uwau ia a welnwelu, a ahiahi, 

 hoi niai la me na wahi ia elua. A hiki i ka hale, nana aku la o Namakaokahai i ke 

 kino a me ka ai, ua pau loa i ka uwau ia. Olelo nanenane aku la: "Ae, elua no ia 

 nanahu o kai, he mano, he puhi. E ke kane, kupanaha ka pau o kou ili i ke nahu ia, 

 a me kou ai i ka uwau ia. Aole hoi an mano me ka puhi e hoi mai nei." Alalia, olelo 

 mai o Aukelenuiaiku me ka maalea loa: "He mea kupanaha, ia'u i hiki ai i kai, hana 

 iho la au i ka makau a paa i ka maunu, kuu aku la i loko o ke kai. Ma keia kuu ana, 

 ua mau i ke akoakoa o lalo, e luu aku ana au a hiki i lalo, a ea i luna, aole au i eha i 

 keia luu ana, hoi au a luna, kuu hou i ka makau, e mau hou iho ana. Ma keia mau 

 ana o kuu makau, luu hou no wan, o ka lua ia, a mahope, mau hou no, o ke kolu ia o 

 ka mau ana. Ma keia luu ana, loaa mai ia'u ka eha; ia'u i hoomaka ai e luu, e mio 

 aku ana ke kai ia'u a hala i lalo loa, loaa au i ke akoakoa, kuolo ia kuu kua a welnwelu. 

 A pau ke kuolo ana, pii ae la au a komo i keiahalehale pupuhi, i laila, kuolo ia au e ka 

 nalu i o i anei a pau kuu aho. Ina owau a he keiki no ka uka lae laau, ina ua make, 

 aole la oe e ike i ko'u make ana. Ehia ka hoi mea aloha o ko kaua noho ana o ke ao." 



Ma keia kamailio ana, ua maopopo loa i na Anekelope maka palupalu a pau loa, 

 e nana ana i keia moolelo, he kalohe io no o Aukelenuiaiku. A ua pili mai no ia hana 

 mua i ka poe o neia mau la e hooipoipo ana, a nolaila he hana no ia a ke keiki Aukele- 

 nuiaiku e loaa ana i kona mau hooilina o keia mau la hope nei. A maanei no hoi e ike 

 ai kakou i ko ka wahine puni ole. 



MOKUNA XV. 

 Ka Hakaka ana o Namakaokahai me na Kaikaina, oia o Pele a me Hiiaka. 



Ma keia mau olelo a Aukelenuiaiku, aohe nalowale i kana wahine, ia Namaka- 

 okahai. I aku ka wahine: "E maalea, kuhi ana anei oe he naaupo au, i kau mau hana, 

 a me kau mau olelo hoopunipuni? Ua maopopo ia'u, he wahine kau o kai e iho mau 

 nei oe i na la a pau loa. Nolaila, eia ko'u manao ia oe: "E noa ko kino ia hai, mawaho, 

 a o ka ili a me ka io, na'u ia na ka mea waiwai, aole o'u makemake e uwau, a e hana 

 ino ia oe." 



Ma keia mau olelo a ka wahine, heaha la ia ia Aukelenuiaiku, he mea ole. 

 Hoomau aku la no ia i ka iho i ke kamakoi, a ma keia iho hou ana a Aukelenuiaiku, a 

 hoi mai aohe kino i koe i ka uwau a me ke nahu ia, a pela me ka ai i ka uwau ia. 



